До Общински съвет - Бургас




Докладна записка
от
д-р Георги Дракалиев – общински съветник от ПП “ВМРО – Българско национално движение“



Относно: Избор на председател на комисията по чл.6, aл.1 от Наредбата за преместваемите обекти за търговски и други обслужващи дейности и елементите на градското обзавеждане на територията на Община Бургас



        Уважаеми общински съветници, 
Комисията по чл. 6, ал. 1 от Наредбата за преместваемите обекти за търговски и други обслужващи дейности и елементите на градско обзавеждане на територията на община Бургас се състои от 11 членове, от които 8 избрани от общински съвет и 3 от общинска администрация, определени със заповед на кмета на общината. Председателят на комисията се избира от Общински съвет. Комисията е постоянно действащ орган с мандат от 2 години. Същата се свиква от председателя й, най-малко 7 дни преди провеждане на всяко заседание.
На заседанието, проведено на 26 октомври 2021 г., отразено в Протокол №26, Общинският съвет взе следното решение по т.37 от дневния ред: 
[bookmark: _GoBack]       „II 3. Избира арх. Е.  Бурулянов – главен архитект на Община Бургас за председател на Комисията по чл.6, ал.1 от Наредбата за преместваемите обекти за търговски и други обслужващи дейности и елементите на градското обзавеждане на територията на Община Бургас.“
От близо половин година обаче, арх. Бурулянов не е главен архитект на общината, нито е неин служител, съответно не е и председател на въпросната комисия. И тъй като, Общинският съвет не е избрал нов председател, който по Наредба единствен може да я свика на заседание, а комисията няма зам. председател, който да го прави в такива случаи, нито пък друг предвиден ред за свикване, то нейните заседания след август 2022 г. и взетите на тях решения би могло да бъдат атакувани като нелегитимни. 
[bookmark: _Hlk124410782]Всичко това налага изборът на председател да не се отлага повече, като с цел своевременно привеждане на състава на комисията в съответствие с цитираната Наредба и пристъпване към разглеждане на постъпилите заявления от граждани за поставяне на преместваеми обекти, е необходимо допускане на предварително изпълнение на решението на основание чл.60, ал.1 от Административнопроцесуалния кодекс.

Ето защо, въз основа на горното предлагам на Общински съвет – Бургас, на основание чл.6, aл.1 от Наредбата за преместваемите обекти за търговски и други обслужващи дейности и елементите на градското обзавеждане на територията на Община Бургас и чл.21, ал.2 от ЗМСМА, да вземе следното 


РЕШЕНИЕ:


1.Избира……….…………………………………………………………………за председател на комисията по чл.6, aл.1 от Наредбата за преместваемите обекти за търговски и други обслужващи дейности и елементите на градското обзавеждане на територията на Община Бургас.
2. На основание чл. 60, ал. 1 от Административнопроцесуалния кодекс, допуска предварително изпълнение на решението, с цел привеждане на състава на комисията в съответствие с цитираната Наредба.




С уважение:



                                                                                           Г. Дракалиев








